AksaraLLM/aksara-bahasa-daerah-v1 huggingface dataset:
Chang Myon (lair 28 Agustus 1899 – tilar donya 4 Juni 1966). Chang Myon iku pulitisi lan nayakotama kang kaping loro ing Républik Koréa Kidul sasuwéné Républik Kaloro.

Chang Myon lair ing Incheon nalika taun 1899. Chang Myon lulus saka Sekolah Menengah Atas nalika taun 1917 ing kutha Suwon lan mèlu pendhidhikan Basa Inggris ing YMCA Seoul nganti tekan taun 1919. Chang lunga menyang Amérikah Sarékat kanggo sinau ing Manhattan College, New York. Chang Myon nduwé jeneng kulon ya iku John M.Chang. Chang Myon lulus nalika taun 1925 lan sawisé iku banjur bali menyang Koréa.

Ing Koréa, Chang Myon manggon ing Pyongyang lan mèlu kagiyatan ing gréja Katulik. Nalika taun 1931, Chang Myon njabat dadi kepala sekolah lan terus mulang nganti pungkasané Perang Donya II.

Sawisé Perang Koréa, papréntahan militèr Amérikah Sarékat ing Koréa banjur luru wong-wong kang duwé bakat kang bisa nyekel papréntahan. Nalika taun 1946, Chang Myon dipilih ing Dewan Legislatif Sauntara kang digawé déning militèr Amérikah Sarékat kanggo miwiti papréntahan ing Koréa.

Ing taun-taun pungkasan uripé, Chang Myon banjur duwé lelara radhang ati lan diopname ing rumah sakit ing Seoul. Pungkasané nalika Juni 1966, Chang Myon banjur séda ing omahé ing kawasan Myeongnyun-dong, Seoul. Chang Myin dikubur ing pasaréyan Katulik ing Kabupatèn Pocheon, kang manggon kurang saka 50 km ing pérangan lor Seoul.

Cathetan sikil

Pranala njaba 
 UnSuk Chang Myon's memorial  (Koréa)

Lair 1899
Pati 1966
Nayakotama Koréa Kidul
Pulo Utøya () iku pulo ing tlaga Tyrifjorden, munisipalitas Hole, county Buskerud, Nurwègen. Wiyar pulo iki 106 hektar, lan pernahé watara 38 km lor-kulon kutha Oslo.

Pulo iki diduwèni déning Parté Buruh Muda (Arbeidernes ungdomsfylking), kadher mudha Parté Buruh, ing endi saben taun anggota parté nganakaké kémah mangsa panas ing pulo iki. Pulo Utøya uga bisa diséwakaké kanggo umum. Pulo Utøya saiki dikelola kanthi komersial déning Utøya AS.

Nalika tanggal 22 Juli, dumadi panembakan marang peserta kémah mangsa panas Parté Buruh ing pulo iki déning Anders Behring Breivik, sawijining èkstrèmis swiwi-tengen Nurwègen. Prastawa iki dinuga magepokan karo serangan bom ing kutha Oslo, rong jam sadurungé.

Réferènsi

Pranala njaba 

 Utøya AS
 Image depicting Utøya, mirrored from the Utøya AS website 
 Arbeidernes ungdomsfylking website

Pulo ing Nurwègen
Umar Patek (lair 1970) is a member of Jemaah Islamiyah sing dadi buron ing Amérikah Sarékat, Australia, lan Indonésia kanthi tuntutan térorisme. Ditawakaké bebungah sing gedhéné $1 yuta déning Program Bebungah kanggo kaadilan Rewards For Justice Program tumrap informasi sing bisa njalari Umar Patek bisa dicekel.

Patek didakwa gawé bahan peledhak sing dianggo ngebom Bali taun 2002, sing niwasaké 202 jiwa.

Patek lair taun 1970 lan minangka wong Jawa katurunan Arab, dhuwuré 166 cm, bobot 60 kg. Umar Patek uga dikenal kanthi jeneng Umar Kecil, Umar (Arab), Pa'tek, Pak Taek, Abu Syekh, lan Zacky.

Patek ditangkep déning aparat kaamanan Pakistan ing Abbotabad ing 25 Januari 2011 kanthi bebungah 1 yuta dolar. 

Tanggal 11 Agustus 2011, Umar Patek dièkstradisi ke Indonesia.

Uga delengen 
Bom Bali 2002

Rujukan

Pranala njaba 
Dawn Archive
Official: CIA tipoff led to Pakistan arrest, Kathy Gannon and Kimberly Dozier, Boston Globe, 30 March 2011
Joint Team Will Fly to Pakistan to Verify Umar Patek's Arrest, Made Arya Kencana, Jakarta Globe, 30 March 2011

Jemaah Islamiyah
Lair 1970
Télégraf inggih punika satunggalipun mesin utawi piranti ingkang dipun-ginakaken kanggé ngirim utawi nampi pesen saking jarak ingkang tebih. Tembung télégraf ingkang asring dipunmirengaken sapunika, limrahipun punika télégraf èlèktrik. Télégraf dipunpanggihi déning satunggalipun tiyang Amérikah Sarékat ingkang namanipun Samuel F.B. Morse kaliyan asisténipun, Alexander Bain.
Pesen saking télégraf dipunkirimaken déning operator télégraf (telegrapher) kanthi ngginakaken sandi morse ingkang misuwur kanthi nama télégram utawi kabelgram, asring dipuncekak pesen kabel utawi kawat. Sandi Morse inggih punika satunggalipun metodhe pangiriman informasi, kanthi ngginakaken standar dhata pangiriman nada utawi swanten, cahya kanthi mbentenaken ketukan dash lan dot saking pesen ukara (kalimat), tembung, huruf, lan tandha waos. Sandi morse saged dipunkirimaken kanthi supritan (peluit), bendera, cahya, lan ketukan morse. Saderengipun wonten piranti télpon, télégram misuwur sanget amargi kathah dipun-ginakaken. Télégram limrahipun dipun-ginakaken kanggé bisnis, dhokumen resmi, lan sanèsipun.

Ing taun 1843, satunggalipun tiyang Sekotlan, Alexander Bain, damel piranti ingkang dipunparingi nama recording telegraph (télégraf parekam). Télégraf punika saged dipun-ginakaken kanggé ngirim gambar kanthi ngginakaken kawat èlèktrik. Taun 1855 Giovanni Caselli ugi damel télégraf ingkang saged ngirim pesen. Caselli maringi nama kanggé piranti punika Pantelegraf. Nalika samanten pantelegraf sampun suksés dipun-ginakaken minangka saluran telegraf antawisipun Kutha Paris lan Lyon.

Cathetan suku

Pranala njawi 
 http://www.odj.or.id/index2.php?option=com_content&do_pdf=1&id=156 
 http://home.clara.net/rod.beavon/samuel.htm
 http://www.odj.or.id/news/sebaiknya-anda-tahu/kode-morse.html 
 http://www.telegraph.com/ AFYI-4106

Artikel mawa basa krama
Télékomunikasi
Justina Ayu Utami () ya iku aktivis jurnalis lan novèlis Indonésia. Ayu Utami gedhéné ing Jakarta lan ngrampungké kuliahé ing Fakultas Sastra Universitas Indonésia.

Dhèwèké tau dadi wartawan ana ing kalawarti Humor, Matra, Forum Keadilan, lan D&R. Ora suwé sawisé ditutupé Tempo, Editor lan Detik ing mangsa Orde Anyar, dhèwèké mèlu ngadegaké Aliansi Jurnalis Independen kang mrotès pambrèdhèlan. Saiki dhèwèké kerja ing jurnal kabudayan Kalam lan ing Teater Utan Kayu. Novèlé sing pisanan, Saman, éntuk unèn-unèn saka kritikus-kritikus lan dianggep mènèhi warna kang anyar ing sastra Indonésia.

Ayu ditepungi minangka novèlis wiwit novèlé Saman menang ing sayembara nulis roman Dewan Kesenian Jakarta 1998. Wektu 3 taun Saman wis payu 55 èwu èksemplar. Amarga Saman uga, Ayu éntuk Prince Claus Award 2000 saka Prince Claus Fund, yayasan kang panggonané ana ing Den Haag, kang duwé misi njurung lan majokaké kagiyatan ing babagan budaya lan pambangunan. Akir 2001, dhèwèké ngetokaké novèl Larung.

Karir lan kagiyatan 
 Wartawan lepas Matra.
 Wartawan Forum Keadilan.
 Wartawan D&R.
 Anggota Sidang Redaksi Kalam.
 Kurator Teater Utan Kayu.
 Pangadeg lan anggota Aliansi Jurnalis Independen.
 Panliti ing Institut Studi Arus Informasi.

Karya 
 Novèl Saman, KPG, Jakarta, 1998.
 Novèl Larung, KPG, Jakarta, 2001.
 Kumpulan Esai "Si Parasit Lajang", GagasMedia, Jakarta, 2003.
 Novèl Wilangan Fu, KPG, Jakarta, 2008.
 Naskah filem drama "Ruma Maida" 2008.

Bebungah 
 Roman paling apik Dewan Kesenian Jakarta 1998.
 Prince Claus Award 2000.

Cathetan sikil 

Tokoh Katulik Indonésia
Alumni Universitas Indonésia
Juru roman Indonésia
Aktivis Indonésia
Modhèl Indonésia
Finalis Wajah Femina
Tokoh Bogor
Tokoh Jawa Kulon
Sastrawati Indonésia
Lair 1968
Anatolia (Yunani: ανατολή Anatolē utawa Asia cilik, "mlethèké srengéngé" utawa "wétan"; pabandhingan "Asia Wétan" lan "Levant", ana ing étimologi umum basa Turki Anadolu saka "ibu" lan dolu "isi"), uga duwé jeneng ing Latin Asia Minor, yaiku kawasan ing Asia Kidul-kulon kang saiki bisa dipadhaké karo Turki pérangan Asia.

Amarga panggoné kang strategis ana ing ketemuné Asia lan Éropa, Anatolia dadi panggonan lairé paradhaban wiwit nalika isih jaman prasajarah, kaya néolitik yaiku néolitik Catalhöyük, Cayönü, Nevali Cori, Hacilar, Göbekli Tepe lan Mersin. Pamukiman Troya kang diwiwiti ana ing jaman Néolitiknamun nganti tekan abad wesi.

Paradhaban lan pendhudhuk utama kang manggon utawa nelukaké Anatolia kalebu uga Hattia, Luwia, Hittit, Phrygia, Simeria, Lidia, Pèrsi, Kelt, Tabal, Mesekh, Yunani, Pelasgia, Armenia, Romawi, Goth, Kurd, Bizantium, Turki Seljuk lan Turki Utsmani. Kabèh suku mau kalebu ana ing budaya ètnis lan linguistik.

Sadawané sajarah kang ana, pendhudhuk Anatolia wis migunakaké basa Indo-Éropa lan Semit. Kasunyatan kang ana yaiku basa nalika jaman purbakala Hittit Indo-Éropa lan Luwia. Sapérangan sarjana uga wis ngusulaké Anatolia dadi panggonan kanggo pusat hipotesis saka basa Indo-Éropa. Panulis liyané uga wis ngusulaké asal pendhudhuk Anatolia yaiku bangsa Etruria saka Italia kuna. Saiki akèh saka pendhudhuk Anatolia kang minangka panutur asli basa Turki, kang wis ditepungaké déning paneluk Anatolia déning wong-wong saka Karajan Ottoman abad ka-13.

Cathetan sikil 

Turki
Hangeul (Aksara Jawa: ꦲꦤ꧀ꦒꦼꦸꦭ꧀ ) (IPA: [ˈhɑːŋɡʊl]), iku alfabèt utawa aksara kang dianggo nulis basa Koréa. Hangeul diripta déning Raja Séjong Agung (1397-1450) nalika taun 1443 mangsaning Dinasti Joseon. Sanadyan tulisan Hangeul katon kaya tulisan ideografik (tulis sajeroning wangun 'simbol' kaya aksara Cina), Hangeul sajatiné minangka abjad fonètik. Alfabèt Hangeul dumadi saka 24 aksara (jamo)— 14 aksara mati (konsonan) lan 10 aksara urip (vokal). Satemené Hangeul isih duwé 3 konsonan lan 1 aksara vokal, nanging diwurungaké. Saliyané kanggo nulisaké basa Koréa, Hangeul uga dianggo déning basa Cia-Cia, ing Sulawesi Kidul-wétan, Indonésia.

Sajarah 
Hangeul diripta déning Raja Sejong kang Agung. Sabanjuré, ing taun 1446, Hangeul ditampilaké sajeroning wangun kapublikasi dipepaki nganggo pedoman wedharan rinci. Sejong mènèhi jeneng alfabet iku Hunminjeongeum ("Swara kang bener kanggo diajaraké marang rakyat"). Alfabet iki saiki dijenengaké Hangeul kang tegesé "alfabet Han" utawa "alfabet Agung". Saben tanggal 9 Oktober ing Koréa Kidul dipèngeti minangka Dina Hangeul.

Kaunggulan 
Saka 6000 basa kang dituturaké ing donya wektu iki, mung 100 basa kang duwè aksara dhéwé, salah sawijiné ya iku Basa Koréa kang migunakaké sistem panulisan Hangeul. Hangeul iku siji-sijiné aksara kang diripta déning individu dhedhasar téyori lan maksud kang wis direncana kanthi apik.

Dibandhing aksara bangsa liya, Hangeul ora didhasaraké ing sawiji basa tulis utawa niru aksara liya, nanging unik khas Koréa. Luwih-luwih, Hangeul minangka sistem panulisan kang asipat èlmiah, didhasaraké ing kawruh basa kang jero lan asas-asas filosofis saéngga dadi praktis, gampang disinaoni, lan élok rupané.

Asas-asas Hangeul 
Sajeroning sapérangan gedhé sajarahé, rakyat Koréa nulis nganggo aksara Cina (Hanja). Amarga basa tutur bangsa iki asal saka kulawarga kang béda, basa Koréa ora bisa kanthi persis dituturaké sajeroning aksara Cina. Sajeroning basa Cina, kalimat ditandhani nganggo partikel, déné sajeroning basa Koréa, panambang dipigunakaké kanggo nambah utawa modifikasi makna. Sanadyan ora nyaman, kaum bangsawan Koréa (yangban) tetep nyengkuyung panganggoning hanja kanthi teguh.

Raja Sejong minangka pamimpin uga èlmuwan, lan pelopor budaya. Liwat upaya mataun-taun, dhèwèké nliti unit dhasar Basa Koréa migunakaké kawegigane dhéwé ing bab basa, lan wekasané kasil nganggit aksara kanthi wangun, Hunminjeongeum.

Tulisan ing Sejong Sillok, volume Joseon Wangjo Sillok (Babad Joseon) tanggal 30 Dhésèmber taun angka 25 masa Sejong kuwasa, uniné:

Adhedhasar "Wedharan lan Conto-conto Hunmin Jeongeum" (1446): lambang konsonan dhasar kaentuk kanthi sistematis dhedhasar organ cangkem manungsa nalika ngucapaké sawatara jinis swara, déné konsonan liya diwangun kanthi nambahaké guratan ka 5 wangun dhasar.

Uga delengen 
 Tabel konsonan lan vokal Hangul
 Hanja
Aksara Kan Korya utawa Hanjah (漢子, 한자), utawa Hanmun (漢文, 한문, tegese tulisan Kan), iku sebutan marang aksara Cina sajeroning basa Korya kang kanthi mligi tegesé aksara-aksara sing disilih déning basa Korya lan didadèkaké péranganing basa Korya mau liwat owahing pocapan.

Bédane karo Kanji sajeroning basa Jepang sing wis ngowahi lan mrasajakaké (Ind: menyederhanakan) akèh aksara, Hanja wujude salumrahe ora béda saka Aksara Cina Lawas sanadyan ana sapérangan saka aksara baku Hanjah wujud parijinis (Ind: varian) liya sing uga tinemu sajeroning aksara Kanji baku.

Aksara morfèmis
Basa Koréa
Aksara
Aksara Cina tradhisional (正體字, pinyin: zhèngtǐ zì) punika salah satunggaling saking kalih sèt aksanten standar basa Cinten sinerat kontèmporèr. Sèt sanèsipun inggih punika Hanzi prasaja. Aksanten Cinten (Hanzi) tradhisional kathah dipunginakaken wonten ing Hong Kong, Makau, Taiwan, kaliyan komunitas Cina ing njaban rangkah.

Salebeting lingkungan tiyang-tiyang Cinten, Hanzi tradhisional ugi karan Aksanten sisah utawi Aksanten komplèks (繁體字/fantizì), utawi kanthi lésan Aksanten lami (老字/laozi).

Salebeting program-program pangetikan komputer, Hanzi Tradhisional paling kerep diwakili nganggé skéma pengkodhean aksanten Big5.

Hanzi tradhisional ugi dipunginakaken salebeting basa Koréa (Hanja), kaliyan aksanten-aksanten ingkang sampun dipunprasajakaken wonten ing basa Jepang (Kanji).

Pirsani ugi 
 Aksara Cina
 Hanzi prasaja

Pranala njawi 
 Ajar Panulisan Aksara Cina

Hanzi, tradhisonal
Aksara Tionghoa

cs:Čínské znaky#Tradiční a zjednodušené znaky
he:כתב סיני#סינית מפושטת
Haruhara London 2011 iku rerangkèn haruhara sipil lan jarah rayah sing kadadéan ing London, diwiwiti ing Tottenham, North London, tanggal 6 Agustus 2011 sawisé pambedhil fatal marang warga sipil umur 29 taun, Mark Duggan déning punggawa saka Metropolitan Police Service.

Rujukan

Pranala njaba 

 Timeline and map of violence from the BBC
 Coverage at the Daily Telegraph
 Coverage at the Guardian
 Coverage at the Independent

Wacan 
 

London ing taun 2011
Haruhara iku kadadéan nalika saklompok wong sing kumpul bebarengan lan ngayahi  tumindak kakerasan, racaké minangka tumindak balesan marang perlakuan sing dianggep ora adil utawa minangka upaya nglawan marang institusi. Alesan sing kerep dadi jalaran haruhara kalebu kondhisi urip sing kurang apik, panindhesan pamaréntah marang rakyat, konflik agama utawa ètnis, sarta asil sawijining tandhing ulah raga.

Conto 
 Malaysia - Insiden 13 Mèi (1969)
 Indonesia - Malari (1974), Haruhara Mèi 1998
 Prancis - Haruhara sipil Prancis 2005
Revolusi Donghak utawa Revolusi Petani Donghak ya iku sawijining obahan sosial kang ditindakake déning kaum Donghak taun 1890-an ing Koréa. Ing wulan Fèbruari 1894, pemimpin radikal Tonghak kanthi aran Jeon Bong-jun nindakaké pemberontakan marang pamaréntah Dinasti Joseon kanthi ngumpulake kekuwatan pangikute ing Koréa. Kekuwatan pangikut Tonghak ngalahake wadyabala papréntahan ing pirang-pirang wewengkon lan manggon ing kutha krajan provinsi Jeolla. Pasukan Tonghak ngancem bakal ngepung kutha krajan karajan nalika panjaluke dituruti. Ngadepi revolusi Tonghak, papréntahan nindakaké perjanjian karo salah sawijining wakil Tonghak, kanthi meneng-menengan njaluk tulung Cina supaya ngadepi sekte mau.

Krungu rencana Koréa ngjaluk tulung Cina, pamaréntah Jepang uga mèlu campur-campur. Ing wiwitan Juni 1894, sawisé pasukansaka Cina teka, 20.000 wadyabala Jepang mendarat ing pelabuhan Incheon. Pasukan Jepang lan Cina nolak narik pasukane sanajan dijaluki déning pamaréntah Koréa. Pungkasane Perang Sino-Jepang mbedhos tanggal 25 Juli. Ing perang iki kombinasi rong wadyabala mau kasil anggoné ngadepi revolusi Donghak. Jepang bisa menang perang lan wiwit nyingkirake dominasi Cina ing dhuwuré Koréa.

Uga delengen 
 Donghak
 Perang Sino-Jepang
 Jeon Bong-jun

Cathetan suku 

Sajarah Koréa
Révolusi
Sangtu (상투) ya iku jinis model kondhe rambut tradhisional kang digunakaké déning wong lanang Koréa nalika biyèn. Wong lanang biyèn padha ngingu rambut dawa lan dironce ing dhuwur sirah kanthi nguncir, nali, lan mbentuk kondhe. Sawijining wong lanang kang wis balig lan wis kawin, nggunakaké  sangtu kang dadi simbol kadewasan. Aksesori cilik kang digawé saka emas, perak utawa perunggu kang diarani danggot diselipake kanggo njaga sangtu supaya tetep bakuh. Jinis kain pelapis kang digawé saka rambut jaran kang diarani manggeon digunakaké ing dhuwure sirah kanggo nyegah rambut tiba ing rai. Wong lanang Koréa wis nggunakaké  sangtu kawit jaman Tiga Karajan (37 SM-668 M). Ing mangsa Dinasti Joseon 1397-1910), kabèh wong lanang kang wis kawin nggunakaké  sangtu lan tumrap wong lanang kang ora nggunakaké , sanajan wis diwasa dianggep isih kaya bocah cilik. Kedadeyan mau lumrahé dirasakake déning wong lanang diwasa kang durung kawin. Mula wong lanang kaya iki kang mung gorohan nggunakaké  sangtu supaya dikira wis kawin, istilahe ya iku geonsangtu. Tradisi nggunakaké  sangtu kang pungkasan ana ing taun 1895, nalika pamaréntah majibake kabèh wong lanang ngethok sangtu lan ngganti gaya rambut tradhisional dadi gaya barat. Saiki wis jarang wong lanang ngingu rambut dawa lan nggunakaké  sangtu.

Cathetan suku 

Sandhangan Koréa
Budaya Koréa
Rambut
Sarangbang (사랑방) ya iku sawijining ruangan kang ana ing omah tradhisional Korea (hanok) kang digunakake kanggo aktivitas kaum wong lanang. Nggunakake panggonan iki minangka gaweyan kas masarakat Dinasti Joseon lang nggunakaké  prinsip Konfusianisme. Ing omahé masarakat kelas ngisor, panggonan sarangbang ana ing seberang panggonan wong wadon (anbang) kang dipisahake karo panggonan utama kang diarani daecheong.

Sarangchae 
Ing omah masarakat kelas menengah lan dhuwur, sarangbang dipisah karo yasan utama omah. Panggonan iki diarani sarangchae (사랑채), kang diubengi témbok lan wong liya ora olih lumebu. Adhedhasar prinsip Konfusianisme kang njunjung dhuwur aktivitas maca-tulis, wong lanang nggunakaké  panggonan iki kanthi pisahan supaya bisa konsentrasi ngesokake pikiran lan maca. Sarangchae uga duweni fugsi minangka panggonan nampa tamu lan rerembungan marang won lanang. Désaine dirancang kanthi prasaja lan digenepi karo piranti-piranti kaya ta meja lan piranti tulis.

Uga delengen 
 Hanok
 Anbang
 Ondol

Cathetan suku 

Arsitektur Korea
Seungjeongwon Ilgi utawa Buku Harian Sekretariat Karajan (승정원일기;承政院日記) ya iku kumpulan buku padinan kang ngrekam kedadeyan-kedadeyan sabendinane lan jadwal nyambut gawene para raja Dinasti Joseon, wiwit saka Raja Taejo (raja wiwitan) nganti raja kang pungkasan, Raja Sunjong (raja ke-27). Buku padinan iki minangka rekaman sajarah asli kang paling akèh ngrembag babagan Dinasti Joseon, saliyané iku uga nulis ngenani rahasia-rahasia pura kang ora dingerteni. Amarga catatan iki didadèkaké sumber utama tulisan ing Babad Dinasti Joseon mula biji sejarahe luwih gedhé tinimbang babad mau. Saiki buku padinan iki ana 3.243 volume kang isih sisa lan nyatet informasi wiwit tanggal 12 Maret 1623 (taun kawiwitan ing mangsa papréntahan Raja Injo) sampai tanggal 29 Agustus 1910 (taun kaping 4 papréntahan Raja Sunjong). Ing taun 1999 Seungjeongwon Ilgi didadèkaké Harta Nasional Koréa Kidul Nomor 303 lan ing taun 2001 dilebokake minangka Warisan Memori Dunia UNESCO.

Cathetan suku 

Memory of the World Register
Sastra Koréa
Buku
Patara (Lisia: Pttara), banjur ganti jeneng dadi Arsinoe (Yunani: ), iku kutha komersial lan maritim tumuwuh ing pasisir kidul-kulon Lycia ing pasisir Mediterania Turki cerak kutha cilik modhèren Gelemiş, ing Provinsi Antalya. Kutha iki wujud papan lairé St. Nikolas, sing sapérangan gedhé uripé manggon ing kutha cerak Myra (Demre).

Pranala njaba 

 Kalkan and Patara guide. 

Situs Yunani kuna ing Turki
Situs arkéologi ing Turki
Lycia
Situs Romawi ing Turki
Titular sees
Kutha Yunani kuna
Provinsi Antalya
Margarin (, , , or ) inggih punika mentéga damelan. Margarin kadamel saking lisah wit-witan (lisah nabati). Margarin kathah dipun-ginakaken sasampunipun Perang Donya II, amargi langkung mirah tinimbang mentéga. Sanèsipun punika margarin pinitados séhat tumrap kasarasanipun jantung. Margarin ugi gadhah sakedhik lemak jenuh lan boten wonten kolesterol tumunten dados pilihan ingkang saé.
Margarin punika kalebet produk penggantosipun mertéga, amargi mertéga gampil risak (utawi bosok). Margarin gadhah kandhungan omega 3 ingkang saé kanggé kasarasan. Margarin dipundamel saking lisah kedhele lan canola. Wonten sawatawis ahli ingkang ngakèni bilih kalih jinis lisah punika saé kanggé kasarasan. Margarin ugi gadhah dat omega 6 ingkang saé kanggé badan manungsa. Margarin piyambak dipundamel saking lemak nabati utawi wit-witan lan gadhah toya lan sarem. Saénipun nalika ngginakaken margarin boten sisah dipunparingi sarem malih.

Margarin kathah dipunsadé ing wungkusan mangkuk lan wungkusan plastik wonten ing pirang-pirang ukuran. Boten béda kaliyan mentéga, margarin gampil sanget lembek nalika dipunkocok. Bédanipun, mentéga kalebet lemak ingkang gadhah raos gurih lan aroma wangi, dipundamel saking lemak susu sapi lan awarni kuning pucet.

Cathetan suku

Pranala njawi 
Mentega atau Margarin 

Artikel mawa basa krama
Bahan panganan
Sajeroning genetika, alel (saka basa Inggris allele) wujud wangun-wangun alternatif saka gen utawa urutan basa nitrogen ing siji sègmèn DNA tinentu (lokus). Alel kawangun amarga anané prabédan cilik (variasi) ing siji utawa sapérangan urutan basa tinentu.

Lokus sing duwé alel sajeroning siji populasi ditélakaké asifat polimorfik lan, suwaliké, ditélakaké asifat monomorfik ("sawangun") yèn ora duwé variasi. Amarga gen utawa sègmèn DNA bisa diekspresikaké dadi siji fenotipe tinentu, anané alel bisa ngakibataké prabédan tampilan ing antarané individu-individu sajeroning siji populasi.

Gen
Génétika iku cabang biologi kang nyinaoni gen, variasi genetis, lan hereditas ing organisme urip. Iku dianggep lapangan biologi, nanging kereb nugel akèh karo èlmu kauripan lan banget sambungané karo sinau saka sistem informasi.

Bapak saka génétika ya iku Gregor Mendel, ilmuwan abad-19 pungkasan lan friar Agustinian. Mendel nyinaoni 'pawarisan sipat', pola ing carané sipat tumurun saka tuwané kanggo turunane. Dhèwèké ngamati yèn organisme (tetuwuhan polong) warisan sipat kanthi cara "unit warisan" kang diskrét. Istilah iki, isih digunakaké saiki, iku dhéfinisi kang luwih ambigu saka kang diarani gen.

Pawarisan sipat lan mékanisme pawarisan molekul gen isih prinsip utama saka génétika ing abad ke-21, nanging génétika modern wis ngluwihi pawarisan nganti sinau fungsi lan prilaku gen. Struktur lan fungsi, jinis, lan distribusi gen disinaoni ing kontèks saka sèl, organisme (tuladhané dominasi) lan ing kontèks saka populasi. Génétika wis mènèhi munggah kanggo sawatara sub-babagan kalebu epigénétika lan génétika populasi. Organisme sing disinaoni ing lapangan kang amba iki nyakup domain gesang, kalebu baktèri, tetuwuhan, kéwan, lan manungsa.

Prosès genetik ing kombinasi karo lingkungan lan pengalaman kanggo mengaruhi perkembangan lan prilaku organisme, asring diarani alam mungsuh piwulang. Lingkungan intra- utawa ekstra-sèlulèr saka sèl utawa organisme bisa nguripké utawa matèni transkripsi gen. Tuladha klasik iku loro wiji saka jagung kang gèné podho rupo, siji diselehake ing iklim sedheng lan siji ing iklim garing. Nalika dhuwur rata-rata ing loro jagung uga ditemtokake gen dadi padha, kang ing iklim garing mung mundak setengah saka dhuwuré sijiné ing iklim sedheng amarga kurang banyu lan gizi ing lingkungan.

Réferènsi

Wacan luwih lanjut

Pranala njaba
Curug Silawé iku sawijining drojogan (curug) ana ing désa Sutapati, Kajoran, Kabupatèn Magelang. Manggon ana ing sisih kidul Gunung Sumbing. Jeneng "lawé" iku digunakaké amarga manut gugon-tuhon, akèh kemangga sing manggon ing kono. Panggonané adhem kanthi sesawangan alas pinus.

Pariwisata ing Magelang
Reca utawi patung inggih punika wewujudan tiron wujud manungsa lan kéwan ingkang cara damelipun kanthi dipunpahat,dicor lan dipunbobok. Pangertosan punika dhedhasar tarjemahan saking sculpture pahatan amargi pamatung jaman rumiyin kathahipun ngginakaken teknik mahat. Ing wekdal sapunika seni reca ugi dipunsebat plastic art, inggih punika seni plastis utawi seni wewujudan, maksudipun wewujudan ingkang éndah. Reca minangka seni plastis gadhah teges ingkang jembar, amargi boten namung wujud manungsa utawi kéwan kemawon, nanging wujud menapa kemawon ugi saged dipunsebat reca, syaratipun kedah gadhah unsur kaendahan. Wonten ugi ingkang negesi, bilih reca inggih punika karya tigang dhimènsi ingkang dipundamel kanthi teknik tartemtu.
Reca minangka karya seni sampun wonten wiwit manungsa. Ing jaman prasajarah, ugi ing jaman Mesir Kina, Yunani Kina, lan karajan Hindhu Buda. Kathahipun reca dipundamel saking watu utawi kajeng. Reca punika wonten ingkang ageng lan wonten ugi ingkang alit lan kathahipun gadhah sipat religius lan dipun-ginakaken kanggé kabutuhan adat. Nanging wonten ugi ingkang gadhah mangfaat minangka rerenggan. Reca ing jaman samangke dipundamel saking manéka warni bahan lan gadhah sipat estetis (éndah wujudipun).

Cathetan suku

Pranala njawi 

Artikel mawa basa krama
Reca
Choi Minho inggih punika salah satunggalipun anggota saking group Shinee, ing Koréa. Minho lair ing tanggal 9 Dhésèmber 1991. Choi Minho gadhah sebatan inggih punika Charismatic Flame. Bakat saking Choi Minho dipunngerteni déning SM Entertainment ing taun 2006 saking audhisi. Sadèrèngipun punika Choi Minho inggih punika modhèl saking produk busana Seoul Collection saking Hae Sang Baek ing sasi Maret 2008. Sapanunggalipun punika Choi Minho kados dados modhèl video group saking girl band SNSD utawi So Nyu Shi Dae ing tembang Gee.
Choi Minho inggih punika lead rapper saking group Shinee. Sami kaliyan Key, Minho inggih punika mamber kang paling fashionable. Sapanunggalipun punika Minho dados mamber Shinee kang paling meneng. Nanging Minho gadhah kharisma lan nginggilipun 181 cm.

Profil Saking Choi Minho 
 Profil saking Minho inggih punika:
 Asma Lair: (최민호) Choi Minho
 Asma Panggung: 민호 utawi Minho
 Asma ing Shinee: Charismatic Flame Minho
 Tanggal Lair: 9 Dhésèmber 1991
 Dhuwuripun: 181 cm
 Hobi: Bal-balan, Basket, Basa Inggris,

Cathetan suku 

Aktris Internasional
Rapper
Member Shinee
Lair 1991
Yui Yoshioka inggih punika salah satunggalipun penyanyi saking Jepang.

Profil Yui Yoshioka 
Yui Yoshioka inggih punika gadhah profil:
 Asma Lair : Yoshioka Yui
 Zodiak : Aries
 Shio : Kelinci
 Hobi : nilari filem, maos buku, badminton
 Nginggilipun : 155 cm
 Golongan getih : AB
 Papan favorit : pasisir Shing ing Fukuoka

Karir 
Karier saking Yui dipunwiwiti kanthi nyerat tembang nalika kelas 3 SMP. Yia gadhah pangajeng-ajeng dados penyanyi, lan tindhak ing pundhi kemawon kanthi tansah mbekta gitaripun. Nalika SMA, piyambakipun asring mirsani golongan musik bianca nero ing margi, lan pungkasanipun mandheg sekolah. Yui miwiti sinau nyanyi, nyerat lagu, lan maenaken gitar ing kursus musik kitha Fukuoka.

sinambi sila ing kasur, Yi maenaken gitaripun lan nyerat tembang ingkang pisanan kanthi irah-irahan Why me. Sasampunipun punika, piyambakpun miwiti nyanyi ing pinggir margi inggih punika ing kawasan Tenjin, Fukuoka minangka atraksi pambuka tumrap kanca ingkang sami-sami wonten panggènan kursus musik.

Ing sasi Maret 2004, Yui ndhèrèk audisi SD Audition ingkang dipunwontenaken déning Sony Music Japan. Yui lenggah sila, lan kados nembang tigang tembang inggih punika “Why Me”, “It’s Happy Line”, lan “I Know”. Pungkasanipun juri ngaturi nile kang paling nginggil.
Sesampunipun punika perusahaan rekaman sami rerebutan ngontrak Yui. Tigang tembang dipundadosaken single sepisanan Yui. Tembang It’s Happy Line, lan “I Know” dipunterbitaken ing single indie.
Feel My Soul ingkang dipunrilis tanggal 23 Fèbruari 2006 dipundadosaken tembang tema drama Fukigen na Gene. Serial drama punika dipunhiasi kanthi tembang-tembang Yui kados ta Feel My Soul lan It’s Happy Line. Single Feel My Soul kasade 100 èwu keping.	
Sapanunggalipun punika Yui bintangi filem kang gadhah irah-irahan Midnigt Sun (Taiyo no Uta). Film punika kaputar ing Festival Fil Cannes 2006 lan dirilis ing Jepang 17 Juni 2006. Single kaping 5 Good-bye Days kusus dipunsrat kanggé filem punika. Asma Yui kaangkat malih amargi single I Remember You.
Sapanunggalipun punika album kaping 2 inggih punika Can’t Buy My Love wonten ing puncak tangga tembang album Oricon kanthi 2 minggu dangunipun, lan saged pajeng langkung saking 500 èwu keping.

Cathetan suku 

Penyanyi Internasional
Aktris
Jacksen Ferreira Tiago () yaiko sawijining juru main bal-balan saka Brasil kang saiki dadi pelatih ana ing tim Persipura. Dhèwèké uga sawijining penyarang asing kang misuwur lan uga duwé karier kepelatihan ing indonesia kang sukses. Mangsa pisanane ana ing Liga Indonésia, Tiago main kanggo mbela tim Petrokimia Putra kang ana ing pungkasan kompetisi dadi juara loro utawa runner-up ana ing Liga Indonésia pisanan. Sawisé iku Tiago banjur pindah menyang PSM Makassar sadurungé nemoni sukses nalika main kanggo tim Persebaya Surabaya. Tiago ya iku juru main kang paling apik ana ing kompetisi Liga Indonésia mangsa 1996/1997 nalika iku Tiago bisa nggawa Persebaya dadi juara. Rong musih mbela Persebaya, Tiago banjur pindah menyang liga Singapura kanggo mbela tim Geylang United, nanging mung semusim tok sadurungé pindah menenh menyang Persebaya. Nalika taun 2001, Jackson main menenh ana ing tim Petrokimia lan ana ing pungkasan mangsa Jackson pensiun dadi juru main ba;-balan. Sawisé pensiun Jackson banjur dadi pelatih.

Cathetan suku 

Ulah raga
Pamain bal-balan Brasil
Lair 1968
Changchun (Hanzi prasaja: 长春; Hanzi tradhisional: 長春; pinyin: Chángchūn) ya iku ibu kutha provinsi Jilin kang manggon ing wếtan laut Cina. Changchun kalebu kutha kang dadi punjer indhustri otomotif nagara Cina. Changchun duwé populasi kurang luwih pitung yuta wong.
Kutha Changchun iku kutha rada sithik polusiné lan duwé sajarah kang apik. Kurang luwih taun 1932-1945 kutha iki dadi ibu kutha Manchukuo kang dipanggedhèni karo kaisar kang pungkasan (the Last Emperor), Pu Yi. Nalika iku digawé uga miniatur Kota Terlarang utawa (Forbidden City).Keledai lan grobak isih dadi piranti transportasi kang utama nganti saiki. Nalika taun 2007, Changchun dadi tuan rumah Asian Games Mangsa Dingin 2007.

Sajarah 
Nalika taun 1800, Kaisar Jiaqing saka wangsa Qing milih salah sawijiné désa cilik ing sisih wétan kali Yitong lan mènèhi jeneng laladan iku "Changchun Ting". Jeneng iki nalika taun 1889, diganti dadi "Changchun Fu".
Nalika taun 1930, penjajah Jepang nyerbu laladan wétan laut Cina, lan ngedegaké nagara Manchuria kanthi Changchun kang dadi kutha krajan saka nagara iku. Jeneng Changchun banjur diganti dadi Xinjing.
Sawisé Républik Rakyat Cina mardika lan wiwit reformasi lan pulitik buka pintu lumaku, banjur kadadéan owah-owahan ing Changchun. Saiki, Changchun dadi kutha indhustri, agrikultura lan kutha dagang.

Dhaếrah Perkembangan Ékonomi Jiutai Changchun duwé upaya kanggo ngundhakaké iklim investasi kanthi cara yasa dalan-dalan lan pipa banyu. Saliyané iku uga kanthi masang lampu dalan lan nggawé sirkuit sumber listrik lan komunikasi.

Cathetan suku 

Kutha ing Républik Rakyat Cina
Changsha punika kutha krajan Hunan. Changsha punika salah satunggaling propinsi wonten ing kidul tengah Républik Rakyat Cina. Changsha manggén wonten ing hilir kali Xiangjiang, salah satunggaling anak kali Kali Yangtze. Changsha wiyaripun 11.819 km² sha gadhah pandhudhuk kirang langkung 6.017.600 (sensus 2003).

Changsha punika gadhah yurisdiksi ingkang kasusun déning gangsal dhistrik inggih punika (Furong, Tianxin, Yuelu, Kaifu, Yuhua), telu kacamatan (Changsha, Wangcheng, Ningxiang) saha kutha Liuyang.
Changsha manggèn wonten ing 111°53'–114°5' BT dan 27°51'–28°40' LU, wonten ing tengah pérangan wétan Hunan. Changsha punika panggénanipun manggén wonten ing papan ingkang nginggil ing kulonipun saha endhék ing wétanipun. Wonten ing Changsha kathah pagunungan ing wétan saha lor. Kajawi punika wonten ugi Kali Xiangjiang ingkang mili saking kidul dumugi wétan. Wonten Changsha ugi wonten Gunung Yuelushan ingkang manggén wonten ing kulonipun Kali Liuyanghe. Wonten ugi Kali Ladaohe (Sungai Laodao) wonten ing wétan.
Changsha gadhah iklim muson saha kalebet wewengkon sub-tropik kanthi dengan temperatur saben taun kirang langkung 16.8 °C–17.2 °C, 4.6 °C nalika wulan Januari saha 28.6 °C nalika wulan Juli. Curah udan wonten ing Changsha kirang langkung 1422 mm. saben taun.
Wonten sekawan mangsa ing Changsa. Inggih punika mangsa panas ingkang lami saha panas sanget kanthi curah udan ingkang kerep, mangsa palastra ingkang kathah cahya srengéngé, mangsa dingin ingkang jarang wonten jawah saha boten adhem sanget, saha mangsa semi.
Ing Changsha ugi wonten musiyum ingkang dipunwastani Museum Changsha. Museum punika misuwur kanthi tilas saha sajarah China kuna.

Cathetan suku 

Kutha ing Hunan
Kutha ing Républik Rakyat Cina
Peter Ho Jun-tung lair tanggal  dhèwèké aktor lan penyanyi saka Taiwan Lair ning Los Angeles, California sekolah ning Ontario College of Art and Design.
Dhèwèké lair ning Los Angeles, California lan gedhé ning Taiwan lan Kanada.
Dhèwèké nempuh pendidikan ing Ontario College jurusan seni lan désain, banjur dhèwèké miwiti karir nyanyiné sawisé ditawari kontrak rekaman
déning sawijining bar karaoké.

Awit debuté ning taun 1998, dhèwèké wis ngrilis pitung album lan mbintangi 25 filem lan serial televisi, kaya Wind and Cloud,
Crouching Tiger, Hidden Dragon, One Meter Sunshine, lan The Young Warriors.

Dhèwèké uga tau tampil ning Tokusatsu ning serial “ Komen Rider 555: Paradise Lost” meranaké Leo, Komen Rider non Jepang kang kaping pisanan.
Sawisé iku, dhèwèké lumebu sekolah ning Dominican Internasional School ning Taipei.

FILMOGRAFI 
Film-filem kang tau dibintangi Peter Ho:

 The Lovers (1994)
 Truth about Jane & Sam(1994)
 Déjà vu (1999)
 When I Fall in Love With Both (1999)
 Born to Be King (2000)
 Dark War (2000)
 T.R.Y (2002)
 Secret Pursuit (2003)
 Kamen Rider 555: Paradise Lost (2004)
 One Missed Call 2 (2005)
 My DNA Says I Love You (2007)
 Rice (2009)
 Sophie's Revenge (2009)
 My Belle Boss (2010)
 Once Upon a Time in Tibet (2010)
 The Monkey King (2011)

DISKOGRAFI 
Diskografi déning Peter Ho:

 The Start Of A Dream (1998)
 Love Of Missing You (1998)
 Truth (1998)
 What Can I Do Without You (1999)
 HEY! LOVER (1999)
 Everytime I Miss You (2000)
 Dear Friends (2003)
 Black Wings (2007)
 Say To You (2007)
 I Only Care For You (20080
 Love Me Again Please (2008)
 Can't Hide (2009)
 Lovers' Song (2009)
 Imagination (2009)
 I Remember I Had Been In Love Before (2010)

Cathetan suku 

Aktor Taiwan
Lair 1975
Paulus Fanny Fadillah dikenal kanthi jeneng Ucup ing komedi Bajaj Bajuri. Fanny miwiti akting nalika dadi bintang filem ing filem Bina Drama kang dibabaraké déningTVRI Pusat Jakarta. Sawisé iku, Fanny banjur main ing filem Kulawarga Harmoni bareng karo aktor Derry Drajat, Seno Utoyo (alm), Linda Jatmika, lan Minati Atmanagara.

Fanny isih duwé katurunan Tionghoa lan Solok, Sumatera Barat. Fanny Fadillah wiwit dikenal masarakat nalika akting dadi tokoh Boim ing serial remaja Lupus. Ing filem iki, Fanny main bareng karo Fahmi Bo kang meranakè paraga Gusur. Akting bebarengan iki banjur dilakoni uga ing sinétron Tersayang. Sawisé iku Fanny banjur akting dadi remaja kang kerep apes kang jenengé Ucup. Fanny Fadillah akting dadi Ucup nalika ing Bajaj Bajuri. Peran iki kang ndadèkaké Fanny bisa dadi komedian kang kerep tampil ing akèh acara kalebu ing acara komedi Tawa Sutra.

Fanny Fadillah iku lulusan Institut Kesenian Jakarta (IKJ). Nalika taun 2007 Fanny banjur akting ing layar lebar, lan main ing filem kang irah-irahané Kamulah Satu-Satunya. Ing filem iki, Fanny main bareng karo Nirina Zubir, Didi Petet, Tarzan, Ringgo Agus Rahman, lan Dennis Adhiswara. Fannny Fadillah nikah karo wong wadon kang jenengé Elvita Novira nalika tanggal 11 Fèbruari 2006.

Filmografi 
 Kamulah Satu-Satunya (2007)
 Asoy Geboy (2008)
 Krazy Crazy Krezy (2009)
 Serdadu Kumbang (2011)

Cathetan suku 

Aktor Indonésia
Tokoh Katolik Indonésia
Tokoh Kristen Indonésia
Tionghoa-Indonésia
Pelawak Indonésia
Alumni Institut Kesenian Jakarta
Fanny Fabriana miwiti karire ing donyaning entertainment kanthi dadi modhél. Nalika iku, Fanny Fabriana bisa dadi juwara siji Cover Girl Majalah Aneka nalika taun 1999 lan Juara I Top Model Indonésia nalika taun 2002. Fanny Fabriana iku anak saka pasangan Doddy lan Tati. Fanny lair ing Bandung nalika taun 29 Januari 1985. Saka kariré dadi cover girl iki, Fanny banjur ditawani dadi bintang iklan kaya ta iklan produk Pocari Sweat, Top, Citra lan Permen Capilanos.

Fanny Fabriana iku alumni SMUN 20 Bandung. Sawisé dadi modhél lan bintang iklan, Fanny Fabriana banjur njajal akting. Aktingé kawiwitan kanthi main ing sinétron Preman Kampus/Galang. Nanging jenengé wiwit dikenal nalika main ing sinétron kang judhulé. Ing sinétron iki, Fanny main daditokoh Jingga. Sawisé iku Fanny banjur éntuk tawaran kanggo main sinétron lan FTV. Sinetron kang dibintangi Fanny Fabriana kaya ta Mat Grobak, Naila, Peri Sok Gaul, Janji Jaya, Antri Dong lan Sopir Juga Manusia.
Ora mung akting lan dadi modhél, Fanny uga dadi presenter. Fanny dadi presenter ing acara SPIRIT FOOTBALL, REKLAME, lan SPORTALASE.

Fanny Fabriana tau pacaran karo Teuku Zacky, nanging leloroné banjur putus. Pungkasané Fanny banjur nikah karo wong lanang kang jenengé Zacky Badrudin.
Fanny Fabriana iku mahasiswi jurusan Manajemen ing Universitas Widyatama, Bandung. Sawisé akting ing sinétron lan FTV, Fanny banjur akting ing layar lebar kang judhulé HARI UNTUK AMANDA (2009),PREMAN IN LOVE (2009), lan SERIGALA TERAKHIR (2009).

Cathetan suku 

Modhèl Indonésia
Aktris Indonésia
Tokoh Sundha
Ès pisang ijo iku panganan khas Makassar, Sulawesi Kidul kang digawé saka gedhang raja. Ès pisang ijo digawé saka gedhang raja kang diwungkus adonan glepung, santen, sarta banyu godhong pandan utawa pasta pandhan supaya wangi lan mirasa sarta kanggo mènèhi warna ijo. Cara nyuguhaké nganggo saos (digawé saka santen, glepung, gula pasir, godhong pandan, lan uyah)kang diwènèhi ès serut, kacang goreng utawa kacang sangan kang didheplok kasar, lan sirup.
Diarani ijo dudu jalaran digawé saka gedhang ijo, nanging amarga jajanan iki digawé saka gedhang kang dibungkus glepung warna ijo.
Yèn disawang sakeplasan, ès pisang ijo memper karo ès palu butung. Kang mbedakake kekarone ya iku jinising gedhang kang dianggo. Ès pisang butung nganggo gedhang kepok, déné ès pisang ijo nganggo gedhang raja.

Bakul ès pisang ijo 
Ès pisang ijo saiki ora mung ana ing Makassar, nanging wis ngambah ing ngendi-endi. Ing kutha-kutha gedhé kaya Bandung lan Jakarta akèh wong kang dodolan es pisang ijo. Rasane uga wis akèh variasine kaya ta rasa vla vanilla, vla coklat, vla stroberi, lan vla durèn.

Cathetan suku 

Ombèn-ombèn Indonésia
Olah-olahan Indonésia
Jajanan
Sikhye ya iku jinis ombenan kas Koréa kang digawé saka sega kang difermentasekake karo tepung ragi. Ombenan iki disuguhake minangka ombenan enthèng lan duwen manpaat kanggo nglancarake saluran pencernaan. Glepung ragi kang digawé saka glepung jewawut diencerake nganggo banyu panas banjur disaring nganti ampase menep. Larutan iki banjur disokake ing panci bareng sega kang wis digodhog. Asil godhogan iki diarani sikhye. Sikhye bisa ditambahi gula lan madu supaya tambah legi. Sawisé rampung, godhogan mau disuguhake nalika wis adem. Saiki kanggo gawé sikhye bisa nggunakaké  piranti masak sega utawa rice cooker. Sikhye duwé ciri kas rasa kang alus lan rasané legi banget lan saiki wis dikembangake dadi ombenan enthèng kang disenengi masarakat Koréa. Tradisine ombenan iki disuguhake nalika riyaya gedhé kaya ta Seollal, Dano, Chuseok lan ing persembahan marang arwah leluhur ing altar.

Cathetan suku 

Ombèn-ombèn Koréa
Kerak telor ya iku panganan asli Betawi kang wis ana wiwit jaman biyèn sarta minangka panganan khas Jakarta. Kerak telor iku pertalané "intip endhog" ing basa Jawa. 

Panganan iki digawé saka beras ketan putih, endhog bèbèk utawa endhog pitik, ebi (urang garing), srundeng (parutan klapa kang disangan garing), brambang goreng sarta bumbu lombok abang, kencur, jae, mrica, uyah, lan gula pasir. Kerak telor ora dimasak ing ndhuwur kompor nanging nganggo keren utawa anglo (basa Indonésia:tungku). Ketan kang dianggo nggawé kerak telor iku kudu dikum dhisik kurang luwih sewengi suwéné. Ketan iku dijupuk lan diratakake ing wajan panas, nanging ora nganggo lenga. Sawisé iku, ditambahi srundeng lan bahan-bahan liyané. Nalika nggawé kerak telor, wajan kang dianggo nggawé sadhéla-sadhéla diwolak-walik madhep keren. Iki dilakoni supaya kerak telor matenge rata. Yèn wis garing lan mateng, kerak telor bisa disuguhake kanggo dipangan.

Sajarah 
Nalika jaman kolonial Walanda, kerak telor tau dadi panganan elit khas Betawi kang kawentar énak rasané. Panganan iki disuguhake nalika ana pista lan hajatan gedhé para panggedhe jaman semana. Saya suwé, kerak telor banjur dadi panganan kang langka lan mung ana nalika Pekan Raya Jakarta (PRJ).

Cathetan suku 

Panganan
Jajanan
Olah-olahan Indonésia
Edwin Lau iku chef utawa tukang masak kang lair ing Ujung Pandang, 16 November 1982. Dhèwèké iku koki spesialis panganan séhat (healthy chef) uga nutrisionis. Edwin Lau duwé bakat kang akèh. Saliyané jago masak, ahli nutrisi, panulis buku, Edwin Lau uga seneng ulah raga. Dhuwure Edwin Lau ya iku 180 cm lan boboté 78 kg. Bapake asmane Haryanto Lauwy lan ibune Yuliana Lauwy. Dhisike, Edwin Lau sekolah SMA ing SMA Tarakanita Pluit, Jakarta, banjur nurusake kuliah D-3 Pariwisata ing Akademi Pelita Harapan (2000-2003).

Edwin Lau tau kerja ing Sakana Japanese Restaurant, Jakarta ing taun 2001-2002, ing The Ritz Carlton Bali taun 2002 nganti tekan taun 2003, ing Grand Hyatt Jakarta (2003-2007). Saiki, Edwin Lau duwé akèh profesi, kaya déné professional chef, Japanese restaurant consultant, nutrition & fitness consultant, modhel, panatacara ing televisi, lan healthy chef.

Edwin Lau tau makarya minangka kontributor Men's Health Indonésia (Kiat Sedap), dadi kontributor Cosmo Man Indonésia (fitness & nutrition), lan tau nulis buku kang irah-irahane Healthy Expressv (Super Sehat dalam 2 Minggu (Gramedia)). Minangka panatacara ing televisi, dhèwèké dadi panatacara ing ing Healthy Life (Metro TV) minangka talkshow, ing Foodvaganza (TVN) minangka acara healthy cooking program, lan ing Healthy Chef (Astro TV) minangka acara healthy cooking & fitness program.

Prestasi kang kaentukake déning Edwin Lau ya iku dhèwèké tau menang minangka Finalist Men's Health Be Our Cover ing taun 2006 lan dadi Second Runner-up Mister Indonésia ing taun 2007.

Pendhidhikan 
Edwin Lau tau sekolah ing:
 SMA Tarakanita Pluit, Jakarta
 D-3 Pariwisata ing Akademi Pelita Harapan (2000-2003).

Karir 
Karir utawa pagaweyan kang tau dilakoni déning Edwin Lau, ya iku;
 2001-2002 Sakana Japanese Restaurant, Jakarta 
 2002-2003 The Ritz Carlton, Bali 
 2003-2007 Grand Hyatt Jakarta

Acara Televisi 
 Healthy Life (Metro TV)
 Foodvaganza (B Channel)
 Healthy Chef (Astro TV)

Iklan 
 Mi Sedaap

Karya 
 Kontributor Men's Health Indonésia (Kiat Sedap)
 Kontributor Cosmo Man Indonésia (fitness & nutrition)
 Nulis buku kang irah-irahane Healthy Expressv (Super Sehat dalam 2 Minggu (Gramedia))

Prestasi 
 2006 Finalis Men's Health Be Our Cover 
 2007 Runner-up II Mister Indonésia

Cathetan sikil

Pranala njaba 
 Facebook Edwin Lau Fans Club
 Facebook Edwin Lau Full
 Twitter Edwin Lau @chefedwinlau

Artis
Modhel
Koki
Indonésia
Udjo Ngalagena () inggih punika seniman angklung saking Jawi Kilèn, Indonésia lan mbikak Saung Angklung Udjo. Panjenenganipun punika putra kaping enem saking Wiranta lan Imi. Nalika yuswanipun nembé sekawan ngantos gangsal taun, Udjo sampun wasis mainaken angklung kanthi laras pelog lan slendro ingkang asring dipunmainaken ing lingkunganipun ing acara ngangkud pantun, arak-arakan khitanan, peresminan kreteg, lan acara-acara sanèsipun.
Madhegipun saung Angklung Udjo boten saged uwal saking jasanipun Udjo Ngalagena (5 Maret 1929 - 3 Mèi 2001). saung punika dados punjer palatihan lan ngrembakanipun musik angklung sarta dados salah satunggalipun papan pariwisata budaya.
Kangge program wisata, Saung Udjo nggelar manéka warni pagelaran musik angklung ingkang dipunpadukaken kaliyan piranti musik sanèsipun, kados terbang lan gamelan Sunda sarta jogèd-jogèd adat Sunda.
Udjo Ngalagena nyebat sistem angklung ingkang dipunlatih ing Saung Udjo minangka angklung Sunda lan angklung Indonésia. Angklung Sunda ngginakaken tangga nada pentatonis, lan angklung Indonésia ngginakaken tangga nada diatonis.
Sasanesipun sinau angklung, Udjo ugi nyinaoni pencak silat, gamelan, lan lagu-lagu laladan. Panjenenganipun sinau lagu kanthi nada diatonis saking HIS wujud lagu-lagu mawi basa Indonésia lan Walanda.

Pranala njawi 
 Situs resmi Saung Angklung Udjo

Cathetan suku 

Artikel mawa basa krama
Seniman Indonésia
Seniman
Kécol utawi kidal inggih punika langkung asring ngginakaken asta kiwa. Miturut téyori kasehatan dipunjlentrehaken, bilih kécol utawi lefthanded inggih punika tiyang ingkang saben dintenipun ingkang wonten gegayutanipun kaliyan anggota gerakipun, tansah utawi asring ngginakaken asta kiwanipun lan ngraos sakeca tinimbang manawi nganggé asta tengen.
Kécol ugi asring dipungayutaken déning ahlinipun boten namung astanipun nanging ugi samparanipun, nanging punika kirang lazim, amargi samparan punika asringipun boten gadhah spesifikasi kiwa utawi tengen wonten ing saben aktivitas. Nanging, wonten risét ingkang nyebataken bilih meh sadaya kasus asta kécol ugi wonten kacenderungan ngginakaken samparan kiwa, lan rata-rata sadaya punika sampun wonten wiwit lair. Kécol ugi wonten ingkang dipunsebabaken amargi gadhah kepenginan nyinaoni piyambak lan kabiasaan.
Tiyang ingkang kécol limrahipun langkung kathah ngginakaken asta kiwa tinimbang tengenipun ingkang sampun dados konsensus global wonten ing masalah etika kanggé aktivitas wigati ing saben dintenipun kados, nyerat, nyepeng, lan sanèsipun. Wonten pamanggih bilih manawi kécol punika nerak angger-angger (aturan) lan kirang sopan. Nanging, sajatosipun kécol punika sanès golongan cacat utawi kelainan kados limrahipun, ugi sanès kalebet lelara.

Cathetan suku

Pranala njawi 

Artikel mawa basa krama
Biologi
Ayam Taliwang ya iku panganan khas Lombok, Nusa Tenggara Kulon kang bahan dhasaré pitik. Ciri khas saka panganan iki ya iku rasané kang pedhes. Kang mbedakake ayam taliwang saka menu ayam liyané ya iku pitik kang dianggo ya iku pitik kampung enom (lancur) kang umuré 3-5 sasi. Carane masak bisa nganggo cara dibakar utawa digoreng. Padatan ayam taliwang disuguhake karo panganan liyané kaya ta plecing kangkung, tahu gorèng, sambel terong bakar, irisan timun, lan ès degan.

Sajarah 
Ayam Taliwang iki asalé saka kampung Karang Taliwang, Kalurahan Cakra Utara, Cakranegara, Mataram, Nusa Tenggara Kulon. Cacahing warga ing kampung iki 3.309 wong utawa 729 kulawarga. Resep Ayam Taliwang digawé déning swargi H. Moerad lan bojone Salmah. Awit saka iku, kena diarani restoran wiwitan kang ngedol menu ayam Taliwang iki restoran Ayam Taliwang Haji Moerad. Taun 1965, H. Moerad ngrintis usaha ayam taliwang. Wiwit taun iku panganan khas iki dikenal déning bebrayan agung. Panganan ayam taliwang saiki wis sumebar ing kutha-kutha liya. Ing kutha Mataram, warung-warung kang dodol menu iki jinejeran ing saben pojok kutha wiwit saka Sweta, Cakranegara, nganti tekan kutha tuwa Ampenan.

Cathetan suku 

Panganan
Olah-olahan Indonésia
Cahkwé utawa cakwé utawa cakue ya iku sawijining panganan saka Tiongkok kang digawé saka glepung, ragi, soda, amonium bikarbonat, lan uyah. Adonan yèn wis ngembang digawé kaya tongkat kang dawane watara 15-20 centimeter banjur tongkat loro mau didhèmpétake. Yèn digoreng dhawane kurang luwih 25 cm lan wernane cokelat. Cahkwé minangka dialèk Hokkian kang tegesé dhemit kang digorèng. Cahkwe wiwit kawentar ing jaman Dinasti Song. Dhèk jaman semana, Jendral Yue Fei kang kawentar awit rasa nasionalisme mati jalaran didakwa Mahamantri Qin Kuai. Matine Yue Fei ndadèkaké para warga ngamuk lan ndakwa Qin Kuai minangka wong kang khianat. Ana wong kang sengit marang Qin Kuai nggawe modhel manungsa saka glepung kang nggambaraké Qin Kuai lan bojone, didadèkaké siji, banjur digoreng lan dipangan. Biyèn panganan iki diarani Yu–Zha (goreng nganggo lenga) Chin Kuai, banjur diringkes dadi Yu Zha Kuai (Hokkian: Yu Tjah Kwee), Tjah kwee utawa Yutiao (Mandarin).
Sawijining varian panganan saka cahkwé ya iku odading (kuweh kang wujudé kaya bantal). Rasane legi, déné cahkwe rasané gurih. Ing Jawa Tengah, panganan iki diarani bolang-baling.

Cathetan suku 

Panganan